"กรุงศรีฯ"ออกหุ้นกู้ด้อยสิทธิอายุ10ปี
“แบงก์กรุงศรีฯ” ออกหุ้นกู้ด้อยสิทธิอายุ 10 ปี ดอกเบี้ยคงที่ 4.65 % ต่อปี วงเงินรวม 2 หมื่นล้านบาท
9 ต.ค. 2555

“แบงก์กรุงศรีฯ” ออกหุ้นกู้ด้อยสิทธิอายุ 10 ปี ดอกเบี้ยคงที่ 4.65 % ต่อปี วงเงินรวม 2 หมื่นล้านบาท 
ธนาคารกรุงศรีอยุธยามีแผนเสนอขายหุ้นกู้ด้อยสิทธิ อายุ 10 ปีหรือครบกำหนดไถ่ถอนในปี 2565  จ่ายอัตราดอกเบี้ยคงที่ 4.65 % ต่อปี วงเงินรวมทั้งสิ้นไม่เกิน 2 หมื่นล้าน แบ่งเป็นหุ้นกู้ที่ผู้ออกมีสิทธิไถ่ถอนคืนก่อนกำหนด 1.2 หมื่นล้านบาทและหุ้นกู้สำรองสำหรับเสนอขายเพิ่มอีกไม่เกิน 8 พันล้านบาท โดยจะเสนอขายให้แก่ผู้ลงทุนทั่วไปและผู้ลงทุนสถาบัน ระหว่างวันที่ 29 ต.ค.-6 พ.ย. นี้ ผ่านสาขาของธนาคาร
ทั้งนี้ บริษัท ฟิทช์ เรทติ้งส์ ประเทศไทย ได้จัดอันดับความน่าเชื่อถือของหุ้นกู้ชุดนี้อยู่ที่ระดับ A+